ജഡ്ജി നിയമനം അതൃപ്തി പ്രകടിപ്പിച്ച് ചീഫ് ജസ്റ്റിസ് ഡല്ഹി: സുപ്രീം കോടതി ജഡ്ജിമാരുടെ നിയമനം സംബന്ധിച്ചുള്ള വാര്ത്തകളില് അതൃപ്തി പ്രകടിപ്പിച്ച് ചീഫ് ജസ്റ്റിസ് എന്.വി. രമണ രംഗത്ത്. ഇത്തരം വാര്ത്തകള് നല്കുന്നതില് മാധ്യമങ്ങള് കൂടുതല് ഉത്തരവാദിത്വം കാണിക്കണമെന്ന് അദ്ദേഹം വ്യക്തമാക്കി. ഒമ്ബത് പേരെ സുപ്രീം കോടതി ജഡ്ജിമാരായി നിയമിക്കാന് ചീഫ് ജസ്റ്റിസ് എന്. വി രമണ അധ്യക്ഷനായ കൊളീജിയം ശുപാര്ശ നല്കിയതായി നേരത്തെ വാര്ത്ത പുറത്തുവന്നിരുന്നു. ജഡ്ജിമാരുടെ നിയമനം സംബന്ധിച്ച് ഔദ്യോഗിക പ്രഖ്യാപനം ഉണ്ടാകുന്നതിനു മുന്പ് വാര്ത്തകള് പുറത്തുവന്നതിനെതിരേയാണ് ചീഫ് ജസ്റ്റിസിന്റെ പ്രതികരണം അറിയിച്ചത്. ജഡ്ജിമാരുടെ നിയമനം പവിത്രമായ ഒരു പ്രക്രിയയാണ്. അതിന് ചില മഹത്വങ്ങളുണ്ട്. ഇത് മാധ്യമങ്ങള് തിരിച്ചറിയണമെന്നും അദ്ദേഹം വ്യക്തമാക്കി.The post ജഡ്ജി നിയമനം അതൃപ്തി പ്രകടിപ്പിച്ച് ചീഫ് ജസ്റ്റിസ് first appeared on MalayalamExpressOnline.